Roy Dotrice

Bakgrunn

Roy Dotrice ble født på den britiskstyrte kanaløya Guernsey som barn av Neva (født Wilton; 1897–1984) og Louis Dotrice (1896–1991).
Han tjenestegjorde i det britiske Royal Air Force under andre verdenskrig fra 1940, som radiooperatør og skytter. Han havnet i tysk fangenskap i en leir for allierte krigsfanger fra 1942 til 1945.

Radio

Dotrice var stemmen til «Permanent Under-Secretary Sir Gregory Pitkin» i de tidlige episoder av BBC Radios mangeårige komedie The Men from the Ministry. Han ble etterfulgt av Ronald Baddiley i rollen.
Han spilte også vaktmester Ramsay, mot Patricia Hayes, i Radio 4 sitcom-føljetongen Know Your Place.

Teater

Roy Dotrice spilte rollen som John Aubrey i Patrick Garlands radiostykke Brief Lives, et one-man-show med Dotrice på scenen i to 1/2 time (medregnet pause, og da ble han på scenen og lot som at han sov). Det hadde premiere i 1967 ved Hampstead Theatre i London, og turnerte to ganger på Broadway. I 1968 ble det flyttet til Criterion Theatre i Londons West End, der det løp over 400 forestillinger til det ble flyttet til Mayfair Theatre. Han gjenopplivet rollen i 2008, igjen under Patrick Garlands regi. Disse forestillingene, kombinert med omfattende internasjonale turneer, gav Dotrice plass i Guinness World Records for høyest antall soloopptredender (1.782).
I 1984 spilte han mot Rosemary Harris i en oppsetning av Noël Cowards Hay Fever.  Han var med i en teaterproduksjon av Irving Berlins White Christmas på The Lowry teater i Salford fra november 2009 til januar 2010.

Fjernsyn

I 1970-årene spilte Dotrice tittelrollen som Dickens i i fjernssynsserien Dickens of London. Han spilte Albert Haddock i BBCs fjernsynsversjon av A. P. Herberts Misleading Cases i 1971. I 1972 spilte han Curé Ponosse BBC2 TV-adaptasjonen av Clochemerle (1972).
I Nord-Amerika ble han i 1980-årene et kjent ansikt som faren i Beauty and the Beast. Videre som fader Gary Barrett, en katolsk prest, i 1990-talls-serien Picket Fences. Hans skuespillerkarriere for amerikansk publikum begynte egentlig så tidlig som til 1945 i en revy kalt Back Home, fremført av løslatte krigsfanger til støtte for Røde Kors. I en episode av Angel (1999), del av Buffyverse, spilte han Roger Wyndam-Pryce, far til rolleskikkelsen Wesley Wyndam-Pryce. En tidligere science-fiction-rolle var som  Commissioner Simmonds i to episoder av 1970-tallssertien Space: 1999. I 1998 opptrådte Dotrice i tre spisoder av serien Hercules: The Legendary Journeys som selveste høyguden Zeus.

Game of Thrones

Dotrice skulle spilte rollen som Grand Master Pycelle i HBOs fjernsynsserie Game of Thrones. Senere trakk han seg av medisinske grunner. Han gjestet imidlertid serien i en annen rolle på et senere tidspunkt , som pyroteknikeren.

Utmerkelser

Dotrice ble utnevnt til offiser av Order of the British Empire (OBE) i 2008. I juni 2010 ble det bekreftet at Roy Dotrice skulle spille rollen som Grand Maester Pycelle i Game of Thrones, en filmatisering av George R.R. Martins bokserie A Song of Ice and Fire.
Han ble i 2004 opptatt i Guinness Book of Records for som enkeltperson å ha lagt stemme til flest figurer (224) i en lydbok.

Familie

Dotrice var gift med Kay Newman fra 1947 og frem til hennes død i 2007, og de fikk tre barn sammen, Michele, Yvette og Karen. Dotrice var også stefar til Edward Woodward.